Nimi Tunnistetiedot Perusteet Luetteloon merkitsemisen päivämäärä

1. AHMADI-MOQADDAM Esmail Syntymäpaikka: Teheran (Iran) Syntymäaika: 1961 Sukupuoli: mies Yliopiston ja kansallisen puolustuksen korkea-asteen tutkimusinstituutin johtaja 20. päivästä syyskuuta 2021. Entinen asevoimien yleisesikunnan päällikön vanhempi turvallisuusasioiden neuvonantaja. Iranin kansallisen poliisin päällikkö vuodesta 2005 alkuvuoteen 2015. Myös Iranin kyberpoliisin (merkitty EU:n luetteloon) päällikkö tammikuusta 2011 alkuvuoteen 2015. Joukot hänen alaisuudessaan tekivät raakoja iskuja rauhanomaisia mielenosoituksia vastaan ja hyökkäsivät 15. kesäkuuta 2009 yöllä väkivaltaisesti Teheranin yliopiston asuntoloihin. Entinen Jemenin kansaa tukevan Iranin sotilasesikunnan johtaja. 12.4.2011

2. ALLAHKARAM Hossein Syntymäpaikka: Najafabad (Iran) Syntymäaika: 1945 Sukupuoli: mies Ansar-e Hezbollahin koordinointineuvoston johtaja ja entinen IRGC:n kenraali. Yksi Ansar-e Hezbollahin perustajista. Nämä puolisotilaalliset joukot syyllistyivät äärimmäiseen väkivaltaan pyrkiessään vaientamaan opiskelijoiden ja yliopistojen liikehdinnän vuosina 1999, 2002 ja 2009. Hänellä on edelleen korkea asema organisaatiossa, joka on valmis syyllistymään kansalaisiin kohdistuviin ihmisoikeusloukkauksiin, kuten naisten pukeutumisvalinnoista johtuvan naisiin kohdistuvan väkivallan edistämiseen. 12.4.2011

3. ARAGHI (ERAGHI) Abdollah Sukupuoli: mies Asema: Prikaatikenraali IRGC:n prikaatikenraali. Asevoimien yleisesikunnan turvallisuusosaston päällikkö. Entinen IRGC:n maavoimien apulaiskomentaja. Oli suoraan ja henkilökohtaisesti vastuussa mielenosoitusten tukahduttamisesta koko kesän 2009. 12.4.2011

4. FAZLI Ali Sukupuoli: mies Asema: prikaatikenraali Imam Hossein -kadettikoulun entinen päällikkö (vuodesta 2018 kesäkuuhun 2020). Basij-joukkojen entinen apulaiskomentaja (2009–2018), IRGC:n Seyyed al-Shohada -joukkojen päällikkö, Teheranin maakunta (helmikuuhun 2010 saakka). Seyyed al-Shohada -joukot vastaavat Teheranin maakunnan turvallisuudesta, ja niillä oli keskeinen asema mielenosoittajiin vuonna 2009 kohdistuneissa raaoissa tukahduttamistoimissa. 12.4.2011

6. JAFARI Mohammad-Ali (alias ”Aziz Jafari”) Syntymäpaikka: Yazd (Iran) Syntymäaika: 1.9.1957 Sukupuoli: mies Hazrat-e Baqiatollah Social and Cultural Base -järjestön johtaja. IRGC:n entinen komentaja (syyskuu 2007–huhtikuu 2019). IRGC:llä ja kenraali Mohammad-Ali (Aziz) Jafarin johtamalla Sarollahin tukikohdalla on ollut keskeinen merkitys vuoden 2009 presidentinvaaleihin kohdistuneessa laittomassa häirinnässä, poliittisten aktivistien pidätyksissä ja vangitsemisissa sekä yhteydenotoissa mielenosoittajien kanssa kaduilla. 12.4.2011

7. KHALILI Ali Sukupuoli: mies IRGC:n kenraali, korkeassa asemassa Sarollahin tukikohdassa. Hän allekirjoitti terveysministeriölle 26. kesäkuuta 2009 lähetetyn kirjeen, jossa kiellettiin asiakirjojen tai potilaskertomusten toimittaminen henkilöille, jotka olivat loukkaantuneet tai joutuneet sairaalahoitoon vaaleja seuranneiden tapahtumien yhteydessä. 12.4.2011

8. MOTLAGH Bahram Hosseini Sukupuoli: mies Imam Hossein -yliopiston opetushenkilöstön jäsen (Iranin vallankumouskaarti). Armeijan komentokeskuksen ja yleisesikunnan korkeakoulun (DAFOOS) entinen johtaja. IRGC:n Seyyed al-Shohada -joukkojen entinen päällikkö, Teheranin maakunta. Seyyed al-Shohada -joukoilla oli vuonna 2009 keskeinen asema mielenosoitusten tukahduttamisen organisoinnissa. 12.4.2011

9. NAQDI Mohammad-Reza Syntymäpaikka: Najaf (Irak) Syntymäaika: noin 1952 Sukupuoli: mies Asema: Prikaatikenraali Islamilaisen vallankumouskaartin (IRGC) apulaiskoordinaattori. IRGC:n kulttuuri- ja sosiaaliasioiden entinen apulaispäällikkö. Entinen Basij-joukkojen komentaja (2009–2016). IRGC:n Basij-joukkojen komentajana Naqdi oli vastuussa väärinkäytöksistä tai osallistui niihin vuoden 2009 loppupuolella, mukaan lukien ashura-päivän mielenosoitusten väkivaltainen tukahduttaminen joulukuussa 2009, missä yhteydessä 15 ihmistä menetti henkensä ja satoja mielenosoittajia pidätettiin. Ennen nimittämistään Basij-joukkojen komentajaksi lokakuussa 2009 Naqdi oli Basij-joukkojen tiedusteluyksikön päällikkö, joka vastasi vaaleja seuranneiden tukahduttamistoimien aikana pidätettyjen kuulusteluista. 12.4.2011

10. RADAN Ahmad-Reza Syntymäpaikka: Isfahan (Iran) Syntymäaika: 1963 Sukupuoli: mies Iranin lainvalvontajoukkojen strategisen tutkimuskeskuksen päällikkö; keskus on sidoksissa kansalliseen poliisiin. Iranin kansallisen poliisin apulaispäällikkö kesäkuuhun 2014. Radan vastasi kansallisen poliisin apulaispäällikkönä vuodesta 2008 alkaen poliisivoimien toteuttamista mielenosoittajien pahoinpitelyistä, murhista ja mielivaltaisista pidätyksistä ja vangitsemisista. Nykyisin Irakin ”terrorismintorjuntajoukkojen” koulutuksesta vastaava IRGC:n komentaja. 12.4.2011

11. RAJABZADEH Azizollah Sukupuoli: mies Kaupunkien järjestyksestä vastaavan esikunnan komentaja vuodesta 2014. Teheranin suuronnettomuuksien vaikutusten lieventämisestä vastaavan järjestön entinen johtaja (2010–2013). Teheranin poliisin päällikkönä tammikuuhun 2010 asti hän oli vastuussa poliisin väkivaltaisista hyökkäyksistä mielenosoittajia ja opiskelijoita vastaan. Suur-Teheranin lainvalvontajoukkojen komentajana hän oli korkea-arvoisin henkilö, jota syytetään Kahrizakin pidätyskeskukseen liittyvistä väärinkäytöksistä joulukuussa 2009. 12.4.2011

12. SAJEDI-NIA Hossein Sukupuoli: mies Poliisioperaatioiden apulaiskomentaja. Entinen Teheranin poliisin päällikkö, Iranin kansallisen poliisin entinen apulaispäällikkö, joka oli vastuussa poliisitoiminnasta. Hän vastaa sisäministeriön osalta tukahduttamistoimien koordinoinnista Iranin pääkaupungissa. 12.4.2011

13. TAEB Hossein Syntymäpaikka: Teheran (Iran) Syntymäaika: 1963 Sukupuoli: mies IRGC:n tiedusteluorganisaation johtaja lokakuusta 2009. Hänen vastuualuettaan laajennettiin toukokuussa 2019 yhdistämällä IRGC:n strategisen tiedustelun apulaispäällikön toimisto ja IRGC:n tiedusteluorganisaatio. Basij-joukkojen komentaja lokakuuhun 2009. Joukot osallistuivat hänen alaisuudessaan rauhanomaisten mielenosoittajien joukkopahoinpitelyihin, murhiin, pidätyksiin ja kidutuksiin. 12.4.2011

14. SHARIATI Seyeed Hassan Sukupuoli: mies Korkeimman oikeuden 28. jaoston neuvonantaja ja jäsen. Mashhadin tuomioistuimen presidentti syyskuuhun 2014. Oikeudenkäynnit on hänen alaisuudessaan käyty summittaisesti ja suljettuina istuntoina, eikä niissä ole kunnioitettu syytetyn perusoikeuksia, ja niissä on hyväksytty painostuksen ja kidutuksen avulla saatuja tunnustuksia. Koska teloituspäätöksiä annettiin joukko-oikeudenkäynneissä, kuolemantuomioita määrättiin noudattamatta asianmukaisesti oikeudenmukaisia kuulemismenettelyjä. 12.4.2011

15. DORRI-NADJAFABADI Ghorban-Ali Syntymäpaikka: Najafabad (Iran) Syntymäaika: 3.12.1950 Sukupuoli: mies Asiantuntijaneuvoston jäsen ja korkeimman johtajan edustaja Markazin (keskisessä) maakunnassa ja korkeimman hallinto-oikeuden presidentti. Iranin valtakunnansyyttäjä syyskuuhun 2009 saakka ja entinen Khatamin presidenttikauden aikainen tiedusteluasioiden ministeri. Iranin valtakunnansyyttäjänä hän määräsi ja valvoi vaalien jälkeisten ensimmäisten mielenosoitusten jälkeen järjestettyjä näytösoikeudenkäyntejä, joissa ei kunnioitettu syytettyjen oikeuksia eikä heille myönnetty asianajajia. 12.4.2011

17. SOLTANI Hodjatoleslam Seyed Mohammad Sukupuoli: mies Islamilaisen propagandajärjestön päällikkö Khorasan-Razavin maakunnassa. Mashhadin vallankumoustuomioistuimen tuomari vuoteen 2013. Oikeudenkäynnit on hänen alaisuudessaan käyty summittaisesti ja suljettuina istuntoina, eikä niissä ole kunnioitettu syytetyn perusoikeuksia. Koska teloituspäätöksiä annettiin joukko-oikeudenkäynneissä, kuolemantuomioita määrättiin noudattamatta asianmukaisesti oikeudenmukaisia kuulemismenettelyjä. 12.4.2011

18. HEYDARIFAR Ali-Akbar Sukupuoli: mies Entinen tuomari, Teheranin vallankumoustuomioistuin. Hän osallistui mielenosoittajien oikeudenkäynteihin. Häntä kuulusteltiin tuomioistuimessa Kahrizakin pahoinpitelyistä. Hän vaikutti ratkaisevasti pidätysmääräysten antamiseen pidätettyjen lähettämiseksi Kahrizakin pidätyskeskukseen vuonna 2009. Marraskuussa 2014 Iranin viranomaiset tunnustivat virallisesti hänen osallisuutensa pidätettyjen kuolemiin. 12.4.2011

19. JAFARI- DOLATABADI Abbas Syntymäpaikka: Yazd (Iran) Syntymäaika: 1953 Sukupuoli: mies Tuomareiden ylimmän kurinpitotuomioistuimen neuvonantaja 29. huhtikuuta 2019 alkaen. Teheranin entinen yleinen syyttäjä (elokuu 2009–huhtikuu 2019). Dolatabadin virasto asetti syytteeseen suuren määrän mielenosoittajia, joihin kuului myös joulukuussa 2009 ashura-päivän mielenosoituksiin osallistuneita. Hän antoi määräyksen Karroubin toimiston sulkemisesta syyskuussa 2009 ja useiden reformistipolitiikkojen pidätyksestä sekä kielsi kaksi reformistipuoluetta kesäkuussa 2010. Hänen virastonsa syytti mielenosoittajia muharebeh-rikoksista tai ”jumalanvastaisista” rikoksista, joista seuraa kuolemantuomio, ja epäsi oikeuden asianmukaiseen oikeudenkäyntiin niiltä, joita uhkaa kuolemantuomio. Hänen toimistonsa hyökkäsi myös reformisteja, ihmisoikeusaktivisteja ja tiedotusvälineiden edustajia vastaan ja pidätti heitä osana poliittiseen oppositioon kohdistuvia laajoja vaientamistoimia. Lokakuussa 2018 hän ilmoitti tiedotusvälineille, että neljää pidätettyä iranilaista ympäristöaktivistia aiottiin syyttää ”korruption kylvämisestä maan päällä”, josta seuraa kuolemantuomio. 12.4.2011

20. MOGHISSEH Mohammad (alias NASSERIAN) Sukupuoli: mies Korkeimman oikeuden tuomari marraskuusta 2020. Entinen Teheranin vallankumoustuomioistuimen presidentti, 28. jaosto. Katsotaan olevan myös vastuussa bahai-yhteisön jäsenten tuomitsemisista. Hän on käsitellyt vaalien jälkeisiä oikeustapauksia. Hän määräsi pitkiä vankeusrangaistuksia yhteiskunnallisten ja poliittisten aktivistien ja toimittajien epäoikeudenmukaisissa oikeudenkäynneissä sekä useita kuolemantuomioita mielenosoittajille sekä yhteiskunnallisille ja poliittisille aktivisteille. 12.4.2011

21. MOHSENI-EJEI Gholam-Hossein Syntymäpaikka: Ejiyeh (Iran) Syntymäaika: noin 1956 Sukupuoli: mies Korkein oikeusviranomainen heinäkuusta 2021. Sovitteluneuvoston jäsen. Iranin valtakunnansyyttäjä syyskuusta 2009 vuoteen 2014. Entinen oikeuslaitoksen apulaisjohtaja (vuodesta 2014 heinäkuuhun 2021) ja oikeuslaitoksen tiedottaja (vuosina 2010–2019). Tiedusteluministeri vuodesta 2005 vuoteen 2009. Hänen toimiessaan tiedusteluministerinä vuoden 2009 vaalien aikana hänen alaisuudessaan olleet tiedusteluvirkamiehet vastasivat satojen aktivistien, toimittajien, toisinajattelijoiden ja reformistipoliitikkojen pidätyksistä, kidutuksista ja väärien tunnustusten hankkimisesta painostuksen avulla. Lisäksi poliittisia vaikuttajia pakotettiin antamaan vääriä tunnustuksia sietämättömissä kuulusteluissa, joihin sisältyi kidutusta, pahoinpitelyä, kiristystä ja perheenjäsenten uhkailua. 12.4.2011

22. MORTAZAVI Said (alias MORTAZAVI Saeed) Syntymäpaikka: Meybod, Yazd (Iran) Syntymäaika: 1967 Sukupuoli: mies Sosiaalihuoltojärjestelmän johtaja vuosina 2011–2013. Teheranin yleinen syyttäjä elokuuhun 2009. Teheranin yleisenä syyttäjänä antoi yleismääräyksen satojen aktivistien, toimittajien ja opiskelijoiden pidättämiseksi. Tammikuussa 2010 hänen katsottiin parlamentaarisessa tutkinnassa olleen suoraan vastuussa kolmen henkilön pidätyksestä, jotka sittemmin kuolivat ollessaan pidätettyinä. Hänet pidätettiin virasta elokuussa 2010 Iranin oikeuslaitoksen tutkittua hänen osuuttaan hänen määräyksestään vaalien jälkeen pidätettyjen kolmen miehen kuolemaan. Marraskuussa 2014 Iranin viranomaiset tunnustivat virallisesti hänen osallisuutensa pidätettyjen kuolemiin. Iranilainen tuomioistuin vapautti hänet 19. elokuuta 2015 syytteistä, jotka liittyivät kolmen nuoren miehen kidutukseen ja kuolemaan Kahrizakin pidätyskeskuksessa vuonna 2009. Tuomittiin vankeuteen vuonna 2017 ja vapautettiin syyskuussa 2019. Iranin korkein oikeus antoi elokuussa 2021 tuomion, jossa puollettiin täysin Said Mortazavia ja kumottiin tämän aiemmin saama kahden vuoden vankeusrangaistus. 12.4.2011

23. PIR-ABASSI Abbas Sukupuoli: mies Rikosasioita käsittelevän jaoston tuomari. Entinen tuomari, Teheranin vallankumoustuomioistuin, 26. jaosto. Hän vastasi vaalien jälkeisistä oikeustapauksista. Hän määräsi epäoikeudenmukaisissa oikeudenkäynneissä pitkiä vankeusrangaistuksia ihmisoikeusaktivisteille ja määräsi useita kuolemantuomioita mielenosoittajille. 12.4.2011

24. MORTAZAVI Amir Sukupuoli: mies Oikeuslaitoksen sosiaaliasioiden ja rikostorjuntayksikön apulaispäällikkö Khorasan-Razavin maakunnassa. Mashhadin apulaissyyttäjä ainakin vuoteen 2015. Oikeudenkäynnit, joissa hän on toiminut syyttäjänä, on käyty summittaisesti ja suljettuina istuntoina, eikä niissä ole kunnioitettu syytetyn perusoikeuksia. Koska teloituspäätöksiä annettiin joukko-oikeudenkäynneissä, kuolemantuomioita määrättiin noudattamatta asianmukaisesti oikeudenmukaisia kuulemismenettelyjä. 12.4.2011

25. SALAVATI Abdolghassem Sukupuoli: mies Talousrikosten erityistuomioistuimen 4. jaoston tuomari vuodesta 2019. Entinen Teheranin vallankumoustuomioistuimen presidentti, 15. jaosto. Teheranin tuomioistuimen tuomari. Oli vastuussa vaalien jälkeisistä oikeustapauksista ja johti kesällä 2009 käytyjä näytösoikeudenkäyntejä, joissa hän tuomitsi kuolemaan kaksi monarkistia. Hän on määrännyt pitkiä vankeusrangaistuksia yli sadalle poliittiselle vangille, ihmisoikeusaktivistille ja mielenosoittajalle. Vuoden 2018 raporteista käy ilmi, että hän jatkoi samanlaisten tuomioiden määräämistä noudattamatta asianmukaisesti oikeudenmukaisia kuulemismenettelyjä. 12.4.2011

26. SHARIFI Malek Adjar (alias SHARIFI Malek Ajdar) Sukupuoli: mies Korkeimman oikeuden tuomari, 43. jaoston päällikkö. Itä-Azerbaidžanin maakunnan tuomioistuimen entinen presidentti. Hän vastasi Sakineh Mohammadi-Ashtianin oikeudenkäynnistä. 12.4.2011

28. YASAGHI Ali-Akbar Sukupuoli: mies Korkeimman oikeuden tuomari, 13. jaoston päällikkö. Setad-e Dieh -säätiön varatoimitusjohtaja. Ylituomari, Mashhadin vallankumoustuomioistuin (2001–2011). Oikeudenkäynnit on hänen alaisuudessaan käyty summittaisesti ja suljettuina istuntoina, eikä niissä ole kunnioitettu syytetyn perusoikeuksia. Koska teloituspäätöksiä annettiin joukko-oikeudenkäynneissä (jopa 550 kesän 2009 ja kesän 2011 välillä), kuolemantuomioita määrättiin noudattamatta asianmukaisesti oikeudenmukaisia kuulemismenettelyjä. 12.4.2011

29. BOZORGNIA Mostafa Sukupuoli: mies Evinin vankilan osaston 350 johtaja. Hän on turvautunut monissa tilanteissa kohtuuttomaan väkivaltaan vankeja kohtaan. 12.4.2011

30. ESMAILI Gholam-Hossein (alias ESMAILI Gholam Hossein) Sukupuoli: mies Iranin presidentin Raisin henkilöstöpäällikkö elokuusta 2021. Oikeuslaitoksen tiedottaja huhtikuusta 2019 heinäkuuhun 2021. Teheranin tuomioistuimen entinen presidentti. Iranin vankilaorganisaation entinen päällikkö. Hän osallistui tässä ominaisuudessa poliittisten mielenosoittajien joukkopidätyksiin ja vankilajärjestelmän puitteissa tapahtuneiden pahoinpitelyjen peittelyyn. 12.4.2011

31. SEDAQAT (alias Sedaghat) Farajollah Sukupuoli: mies Teheranin yleisen vankeinhoitohallinnon apulaissihteeri. Evinin vankilan johtaja (Teheran) lokakuuhun 2010 saakka, minä aikana tapahtui kidutuksia. Hän oli valvoja ja uhkaili ja painosti vankeja useaan otteeseen. 12.4.2011

32. ZANJIREI Mohammad-Ali Sukupuoli: mies Iranin vankilaorganisaation johtajan vanhempana neuvonantajana ja apulaisjohtajana syyllistyi vakaviin ihmisoikeusloukkauksiin vankeja kohtaan. Hallinnoi järjestelmää, jossa vankeihin kohdistui pahoinpitelyä, kidutusta ja epäinhimillistä tai halventavaa kohtelua ja jossa vankilaolot olivat erittäin huonot. 12.4.2011

33. ABBASZADEH- MESHKINI Mahmoud Sukupuoli: mies Parlamentin jäsen (helmikuusta 2020 alkaen) ja kansallisen turvallisuuden ja ulkopolitiikan parlamentaarisen valiokunnan tiedottaja. Entinen Iranin korkeimman ihmisoikeusneuvoston neuvonantaja (vuoteen 2019 asti). Entinen korkeimman ihmisoikeusneuvoston sihteeri. Entinen Ilamin maakunnan kuvernööri. Entinen sisäministeriön poliittinen johtaja. Hän vastasi poliittisia puolueita ja ryhmiä koskevan lain 10 artiklan mukaisen komitean päällikkönä mielenosoitusten ja muiden julkisten tapahtumien sallimisesta ja poliittisten puolueiden rekisteröinnistä. Hän keskeytti vuonna 2010 kahden Mousaviin liittyvän reformistisen poliittisen puolueen – Islamic Iran Participation Front ja Islamic Revolution Mujahedeen Organization – toiminnan. On kieltänyt vuodesta 2009 johdonmukaisesti ja jatkuvasti kaikki hallituksen vastaiset kokoontumiset ja näin evännyt perustuslaillisen oikeuden osoittaa mieltä, mikä on johtanut siihen, että rauhanomaisia mielenosoittajia on pidätetty kokoontumisoikeuden vastaisesti. Hän myös kielsi vuonna 2009 oppositiolta luvan järjestää tilaisuuden niiden henkilöiden muistoksi, jotka saivat surmansa presidentinvaaleihin liittyvissä mielenosoituksissa. 10.10.2011

34. AKBARSHAHI Ali-Reza Sukupuoli: mies Iranin huumausaineiden torjunnan keskusyksikön (huumausaineiden vastaisen keskusyksikön) entinen pääjohtaja. Teheranin poliisin entinen päällikkö. Hänen päällikkökaudellaan poliisijoukot syyllistyivät laittomaan voimankäyttöön pidätettyjä ja oikeudenkäyntiä odottavia kohtaan. Teheranin poliisi osallistui myös vuonna 2009 Teheranin yliopiston opiskelija-asuntoloihin tehtyihin iskuihin, joissa iranilaisen Majlis-komission mukaan poliisi ja Basij-joukot haavoittivat yli sataa opiskelijaa. Rautatiepoliisin päällikkö vuoteen 2018 asti. 10.10.2011

35. AKHARIAN Hassan Sukupuoli: mies EU:n luetteloon merkityn Rajaee Shahrin vankilan osaston 5 johtaja vuodesta 2015 ja vastuussa vankilan erityissellien käytöstä. Karadjissa sijaitsevan Rajaee Shahrin vankilan osasto 1:n entinen vartija heinäkuuhun 2010. Useat entiset vangit ovat kertoneet hänen syyllistyneen kidutukseen ja estäneen antamillaan määräyksillä vankeja saamasta hoitoa. Yksi Rajaee Shahrin vankilan vangeista on kertonut kaikkien vartijoiden pahoinpidelleen häntä vakavasti ja Akharianin olleen asiasta täysin tietoinen. Lisäksi tiedetään ainakin yhden vangin, Mohsen Beikvandin, kärsineen kaltoinkohtelusta ja kuolleen Akharianin ollessa vartijana. Beikvand kuoli syyskuussa 2010. Toiset vangit väittävät uskottavasti, että hänet surmattiin Hassan Akharianin määräyksestä. 10.10.2011

36. AVAEE Seyyed Ali-Reza (alias AVAEE Seyyed Alireza, AVAIE Alireza) Syntymäpaikka: Dezful (Iran) Syntymäaika: 20.5.1956 Sukupuoli: mies Oikeusministeri 25. päivään elokuuta 2021. Entinen erityistutkintaviraston johtaja. Apulaissisäministeri ja julkisen rekisterin päällikkö heinäkuuhun 2016. Tuomareiden kurinpitotuomioistuimen neuvonantaja huhtikuussa 2014. Teheranin tuomioistuimen entinen presidentti. Teheranin tuomioistuimen presidenttinä hän on ollut vastuussa ihmisoikeusloukkauksista, mielivaltaisista pidätyksistä, vankien oikeuksien epäämisestä ja suuresta määrästä teloituksia. 10.10.2011

37. BANESHI Jaber Sukupuoli: mies Shirazin muutoksenhakutuomioistuimen 22. jaoston presidentti marraskuusta 2011. Shirazin syyttäjä lokakuuhun 2011. Toimi syyttäjänä vuonna 2008 Shirazin pommi-iskujen tapauksessa, jota hallinto käytti tekosyynä muiden asiaan liittymättömien henkilöiden tuomitsemiseksi kuolemaan. Hän on määrännyt kuolemanrangaistuksia ja muita vähemmistöihin kohdistuvia vakavia rangaistuksia, jotka loukkaavat muun muassa heidän oikeudenmukaiseen oikeudenkäyntiin ja vapauteen mielivaltaisista pidätyksistä liittyviä ihmisoikeuksiaan. 10.10.2011

39. GANJI Mostafa Barzegar Sukupuoli: mies Tuomioistuimien tarkastus- ja valvontatoimien sekä tuloksellisuuden arviointien pääjohtaja kesäkuusta 2020. Entinen Qomin yleinen syyttäjä (2008–2017) ja entinen vankiloiden pääosaston johtaja. Hän oli vastuussa lukuisten rikoksesta epäiltyjen mielivaltaisesta pidättämisestä ja pahoinpitelystä Qomissa. Hän oli osallisena oikeusturvan vakavaan loukkaukseen, mikä on edistänyt kuolemanrangaistuksen ylenmääräistä ja kasvavaa käyttöä ja teloitusten määrän jyrkkää kasvua vuosina 2009 ja 2010. 10.10.2011

40. HABIBI Mohammad Reza Sukupuoli: mies Isfahanin ylituomari. Entinen Isfahanin yleinen syyttäjä. Entinen oikeusministeriön päällikkö Yazdissa. Entinen Isfahanin apulaissyyttäjä. Osallisena oikeudenmukaisen oikeudenkäynnin epäämiseen syytetyiltä; esimerkiksi Abdollah Fathi teloitettiin toukokuussa 2011, koska Habibi ei välittänyt hänen oikeudestaan tulla kuulluksi ja mielenterveysongelmistaan maaliskuussa 2010 käydyn oikeudenkäynnin aikana. Hän oli näin ollen osallisena oikeusturvan vakavaan loukkaamiseen, mikä on edistänyt teloitusten määrän jyrkkää kasvua vuonna 2011. 10.10.2011

43. JAVANI Yadollah Sukupuoli: mies IRGC:n poliittisten asioiden apulaiskomentaja. Hän on tehnyt useita yrityksiä sananvapauden ja vapaan keskustelun tukahduttamiseksi antamalla julkisia lausuntoja, jotka tukevat mielenosoittajien ja toisinajattelijoiden pidättämistä ja rankaisemista. Ensimmäisiä korkea-arvoisia virkamiehiä, jotka vaativat Moussavin, Karroubin ja Khatamin pidättämistä vuonna 2009. Hän on tukenut menetelmiä, jotka rikkovat oikeutta oikeudenmukaiseen oikeudenkäyntiin, muun muassa julkisia tunnustuksia, ja julkaissut kuulusteluiden sisältöä ennen oikeudenkäyntiä. Todisteiden mukaan hän on myös sallinut mielenosoittajiin kohdistuneen väkivallan käytön ja IRGC:n tärkeänä jäsenenä on erittäin todennäköisesti ollut tietoinen raakojen kuulustelumenetelmien käytöstä tunnustusten pakottamiseen. 10.10.2011

44. JAZAYERI Massoud Sukupuoli: mies Asema: Prikaatikenraali Iranin asevoimien yhteisen esikuntapäällikön kulttuuriasioista vastaava neuvonantaja huhtikuusta 2018. Iranin asevoimien yhteisessä sotilasesikunnassa prikaatikenraali Massoud Jazayeri oli kulttuuri- ja media-asioista vastaava apulaisesikuntapäällikkö (myös valtiollisen puolustustiedottamisen päämajana tunnetussa organisaatiossa). Hän osallistui apulaisesikuntapäällikkönä aktiivisesti vuoden 2009 mielenosoitusten tukahduttamistoimiin. Hän varoitti Kayhanin haastattelussa, että useat mielenosoittajat Iranissa ja sen ulkopuolella on tunnistettu ja joutuvat aikanaan vastuuseen. Hän on kehottanut avoimesti ulkomaalaisten joukkotiedotusvälineiden ja Iranin opposition tukahduttamiseen. Hän pyysi vuonna 2010 hallitusta tiukentamaan lakeja, jotka koskevat ulkomaisten tiedotusvälineiden kanssa yhteistyötä tekeviä iranilaisia. 10.10.2011

45. JOKAR Mohammad Saleh Syntymäpaikka: Yazd (Iran) Syntymäaika: 1957 Sukupuoli: mies Yazdin maakuntaa edustava parlamentin jäsen. Entinen vallankumouskaartin parlamentaaristen asioiden edustaja. Yazdin maakunnan parlamentaarinen edustaja vuodesta 2011 vuoteen 2016 ja kansallisen turvallisuuden ja ulkopolitiikan parlamentaarisen valiokunnan jäsen. Basijin opiskelijajoukkojen entinen komentaja. Tässä tehtävässään hän osallistui aktiivisesti mielenosoitusten tukahduttamistoimiin sekä lasten ja nuorten asenteenmuokkaukseen sananvapauden ja toisinajattelun tukahduttamisen jatkamiseksi. Kansallisen turvallisuuden ja ulkopolitiikan parlamentaarisen valiokunnan jäsenenä hän tuki julkisesti hallituksen vastustuksen tukahduttamista. 10.10.2011

46. KAMALIAN Behrouz (alias Hackers Brain, Behrooz_Ice) Syntymäpaikka: Teheran (Iran) Syntymäaika: 1983 Sukupuoli: mies Iranin hallintoon sidoksissa olevan ”Ashiyaneh”-kyberryhmän johtaja. Behrouz Kamalianin perustama ”Ashiyaneh” Digital Security on vastuussa sekä kotimaisiin hallituksen vastustajiin ja uudistusmielisiin että ulkomaisiin instituutioihin kohdistetuista laajamittaisista tietoverkkohyökkäyksistä. Kamalianin ”Ashiyaneh”-organisaation työ on auttanut hallintoa tukahduttamaan oppositiota, mihin liittyi vuonna 2009 lukuisia vakavia ihmisoikeusloukkauksia. Sekä Kamalian että ”Ashiyaneh”-kyberryhmä ovat jatkaneet toimintaansa ainakin joulukuuhun 2021 asti. 10.10.2011

47. KHALILOLLAHI Moussa (alias KHALILOLLAHI Mousa, ELAHI Mousa Khalil) Syntymäpaikka: Tabriz (Iran) Syntymäaika: 1963 Sukupuoli: mies Itä-Azerbaidžanin maakunnan korkein oikeusviranomainen. Entinen Tabrizin syyttäjä vuosina 2010–2019. Hän oli osallisena Sakineh Mohammadi-Ashtianin tapauksessa ja on osallistunut oikeusturvan vakaviin loukkauksiin. 10.10.2011

48. MAHSOULI Sadeq (alias MAHSULI Sadeq) Syntymäpaikka: Oroumieh (Iran) Syntymäaika: 1959/1960 Sukupuoli: mies Paydari Front -rintaman (Front of Islamic Stability) apulaispääsihteeri. Entisen presidentin Mahmoud Ahmadinejadin entinen neuvonantaja, entinen sovitteluneuvoston jäsen ja entinen Perseverance Front –periaatteellisrintaman apulaiskomentaja. Hyvinvointi- ja sosiaaliturvaministeri vuosina 2009–2011. Sisäministeri elokuuhun 2009. Sisäministerinä Mahsoulin alaisia olivat kaikki poliisivoimat, sisäministeriön turvallisuushenkilöstö sekä siviilipukuinen poliisi. Hänen komentamansa joukot olivat vastuussa Teheranin yliopiston opiskelija-asuntoloihin 14. kesäkuuta 2009 tehdyistä iskuista ja opiskelijoiden kiduttamisesta ministeriön kellarissa (pahamaineinen kellarikerros 4). Muita mielenosoittajia pahoinpideltiin vakavasti Kahrizakin pidätyskeskuksessa, joka toimi Mahsoulin valvonnassa olevan poliisin alaisuudessa. 10.10.2011

49. MALEKI Mojtaba Sukupuoli: mies Oikeusministeriön apulaispäällikkö Khorasan-Razavin maakunnassa. Kermanshahin entinen syyttäjä. Hänellä on ollut rooli Iranissa määrättävien kuolemantuomioiden suuressa lukumäärässä, hän toimi esimerkiksi syyttäjänä tapauksessa, jossa seitsemän huumausainekaupasta tuomittua vankia hirtettiin samana päivänä, 3. tammikuuta 2010, Kermanshahin keskusvankilassa. 10.10.2011

50. OMIDI Mehrdad (alias Reza; OMIDI Reza) Sukupuoli: mies Poliisin VI jaoston päällikkö, tutkintaosasto. Iranin poliisin tiedustelupalvelun entinen päällikkö. Iranin poliisin tietoverkkorikosyksikön entinen päällikkö. Hän oli vastuussa tuhansista tutkinta- ja syytetoimista, jotka koskevat internetiä käyttäviä uudistusmielisiä ja poliittisia vastustajia. Hän oli vastuussa vakavista ihmisoikeusloukkauksista laillisia oikeuksiaan puolustavien henkilöiden oikeuksien tukahduttamiseksi, mukaan lukien sananvapaus vuoden 2009 vihreän liikkeen aikana ja sen jälkeen. 10.10.2011

51. SALARKIA Mahmoud Sukupuoli: mies Teheranin ”Persepolis”-jalkapallokerhon entinen johtaja Teheranin kaupungin bensiini- ja liikennekomitean entinen johtaja. Teheranin yleisen syyttäjän sijainen vankila-asioissa vuoden 2009 protestien vaientamisen yhteydessä. Teheranin yleisen syyttäjän sijaisena hän oli välittömässä vastuussa useista viattomien, rauhanomaisten mielenosoittajien ja aktivistien pidätysmääräyksistä. Monista ihmisoikeuspuolustajien kertomuksista käy ilmi, että käytännössä kaikkia pidätettyjä henkilöitä pidettiin hänen määräyksestään eripituisia aikoja eristettyinä ilman oikeutta tavata asianajajaansa tai omaisiaan ja ilman syytettä, usein olosuhteissa, jotka johtivat siihen, että heitä pidettiin tahdonvastaisesti kadoksissa. Useissa tapauksissa heidän perheilleen ei ole ilmoitettu pidätyksestä. Hän työskentelee tällä hetkellä lakimiehenä. 10.10.2011

52. KHODAEI SOURI Hojatollah Syntymäpaikka: Selseleh (Iran) Syntymäaika: 1964 Sukupuoli: mies Kansallisen turvallisuus- ja ulkopoliittisen komitean jäsen. Lorestanin maakunnan parlamentaarinen edustaja. Ulko- ja turvallisuuspolitiikan parlamentaarisen komission jäsen. Evinin vankilan johtaja vuoteen 2012. Kidutus oli Evinin vankilassa yleinen käytäntö Sourin toimiessa sen johtajana. Osastolla 209 pidettiin useita aktivisteja vangittuina heidän vastustettuaan rauhanomaisesti vallassa olevan hallituksen toimia. 10.10.2011

53. TALA Hossein (alias TALA Hosseyn) Syntymäpaikka: Teheran (Iran) Syntymäaika: 1969 Sukupuoli: mies Eslamshahrin pormestari vuoteen 2020. Entinen Iranin parlamentin jäsen. Teheranin maakunnan entinen kenraalikuvernööri (Farmandar) syyskuuhun 2010 saakka; hän oli vastuussa poliisivoimien väliintulosta ja näin ollen myös mielenosoitusten tukahduttamisesta. Hänet palkittiin joulukuussa 2010 osallisuudestaan vaalien jälkeisiin tukahduttamistoimiin. 10.10.2011

54. TAMADDON Morteza (alias TAMADON Morteza) Syntymäpaikka: Shahr Kord-Isfahan (Iran) Syntymäaika: 1959 Sukupuoli: mies Teheranin maakunnan yleisen turvallisuuden neuvoston entinen johtaja. Entinen IRGC:n Teheranin maakunnan kenraalikuvernööri. Hän oli kuvernöörin ja Teheranin maakunnan yleisen turvallisuuden neuvoston johtajan ominaisuudessa kokonaisvastuussa kaikista IRGC:n sortotoimista Teheranin maakunnassa, myös poliittisten mielenosoitusten tukahduttamisesta kesäkuusta 2009 lähtien. Nykyisin Khajeh Nasireddin Tusi -teknologiayliopiston johtokunnan jäsen. 10.10.2011

55. ZEBHI Hossein Sukupuoli: mies Oikeuslaitoksen ensimmäinen apulaisneuvonantaja ja korkeimman oikeuden tuomari (korkeimman oikeuden 41. jaoston päällikkö; kyseisessä jaostossa käsitellään erityisesti turvallisuuteen kohdistuneita rikoksia ja huumausainerikoksia). Iranin yleisen syyttäjän sijainen (2007–2015). Tässä tehtävässään hän oli vastuussa vuoden 2009 vaalien jälkeisten mielenosoitusten jälkeen ihmisoikeuksien vastaisesti käydyistä oikeuskäsittelyistä. Tässä tehtävässään hän on myös sallinut huumausainerikoksista tuomitut kohtuuttomat rangaistukset. 10.10.2011

56. BAHRAMI Mohammad-Kazem Sukupuoli: mies Hallintotuomioistuimen päällikkö huhtikuuhun 2021. Hän osallistui vuonna 2009 rauhanomaisten mielenosoittajien vastaisiin tukahduttamistoimiin asevoimien oikeudellisen osaston johtajana. 10.10.2011

57. HAJMOHAM-MADI Aziz (alias Aziz Hajmohammadi, Noorollah Azizmohammadi) Syntymäpaikka: Teheran (Iran) Syntymäaika: 1948 Sukupuoli: mies Tuomari Teheranin maakunnan rikostuomioistuimessa. Työskennellyt oikeuslaitoksessa vuodesta 1971; hän on osallistunut useisiin oikeudenkäynteihin mielenosoittajia vastaan, kuten Abdol-Reza Ghanbarin oikeudenkäyntiin: opettajana toiminut Ghanbari pidätettiin tammikuussa 2010 ja tuomittiin kuolemaan poliittisen toimintansa vuoksi. 10.10.2011

58. BAGHERI Mohammad- Bagher Sukupuoli: mies Korkeimman oikeuden tuomari joulukuusta 2015. Etelä-Khorasanin maakunnan entinen oikeushallinnon varapuheenjohtaja, vastuussa rikollisuuden torjunnasta. Hän myönsi kesäkuussa 2011, että maaliskuun 2010 ja maaliskuun 2011 välisenä aikana oli pantu täytäntöön 140 kuolemanrangaistusta, minkä lisäksi satakunta muuta teloitusta on tiettävästi toteutettu samana aikana samaisessa Etelä-Khorasanin maakunnassa perheiden ja asianajajien tietämättä. Hän oli näin ollen osallinen oikeusturvan vakavaan loukkaamiseen, mikä on johtanut kuolemantuomioiden suureen määrään. 10.10.2011

59. BAKHTIARI Seyyed Morteza Syntymäpaikka: Mashhad (Iran) Syntymäaika: 1952 Sukupuoli: mies Imam Khomeini -avustussäätiön puheenjohtaja (heinäkuusta 2019). Imaami Rezan pyhäkön entinen apulaisjohtaja. Entinen uskonnollisen erityistuomioistuimen virkamies. Entinen oikeusministeri vuosina 2009–2013. Hänen ollessaan oikeusministerinä olosuhteet Iranin vankiloissa huononivat alle hyväksyttyjen kansainvälisten standardien ja vankeja kaltoin kohdeltiin laajalti. Lisäksi hän oli keskeisessä asemassa iranilaisten maastamuuttajien uhkaamisessa ja vainoamisessa ilmoittamalla sellaisen erityistuomioistuimen perustamisesta, joka keskittyy erityisesti maan ulkopuolella asuviin iranilaisiin. Hänen kaudellaan myös teloitusten lukumäärä nousi jyrkästi Iranissa, mukaan lukien hallituksen ilmoittamatta jättämät salaiset teloitukset ja huumausainerikoksista tuomitut teloitukset. 10.10.2011

60. HOSSEINI Dr Mohammad (alias HOSSEYNI Dr Seyyed Mohammad; Seyed, Sayyed ja Sayyid) Syntymäpaikka: Rafsanjan, Kerman (Iran) Syntymäaika: 23.7.1961 Sukupuoli: mies Parlamentaaristen asioiden varapuheenjohtaja presidentti Raisin hallinnossa elokuusta 2021. Entinen presidentti Mahmoud Ahmadinejadin neuvonantaja ja kovan linjan poliittisen ryhmän YEKTAn tiedottaja. Kulttuuriministeri ja islamilaisen opastuksen ministeri (2009–2013). Entisenä IRGC:n jäsenenä hän osallistui toimittajiin kohdistuneisiin tukahduttamistoimiin. 10.10.2011

61. MOSLEHI Heydar (alias MOSLEHI Heidar; MOSLEHI Haidar) Syntymäpaikka: Isfahan (Iran) Syntymäaika: 1956 Sukupuoli: mies Iranin asevoimien komentajan ideologis-poliittisen toimiston edustaja (vuodesta 2018). Entinen ylimmän oikeustieteen neuvonantaja IRGC:ssä. Pappien roolia sodassa käsittelevistä julkaisuista vastaavan organisaation johtaja. Entinen tiedusteluasioiden ministeri (2009–2013). Hänen johdollaan tiedusteluministeriö jatkoi laajalle levinnyttä mielenosoittajien ja toisinajattelijoiden mielivaltaista vangitsemista ja vainoamista. Tiedusteluministeriö johtaa Evinin vankilan osastoa 209, jossa useita aktivisteja on pidetty vangittuina heidän vastustettuaan rauhanomaisesti vallassa olevan hallituksen toimia. Ministeriön kuulustelijat ovat hakanneet osaston 209 vankeja ja syyllistyneet henkiseen ja seksuaaliseen pahoinpitelyyn. 10.10.2011

62. ZARGHAMI Ezzatollah Syntymäpaikka: Dezful (Iran) Syntymäaika: 22.7.1959 Sukupuoli: mies Kulttuuri-, käsiteollisuus- ja matkailuministeri 25. päivästä elokuuta 2021. Ylimmän kyberavaruusneuvoston ja kulttuurivallankumousneuvoston jäsen vuodesta 2014. Iranin islamilaisen tasavallan yleisradioyhtiön (IRIB) entinen johtaja marraskuuhun 2014. Toimiessaan IRIBin johtajana hän vastasi kaikista ohjelmapäätöksistä. IRIB on lähetyksissään esittänyt vangituilta pakottamalla saatuja tunnustuksia ja joukon näytösoikeudenkäyntejä elokuussa 2009 ja joulukuussa 2011. Nämä ovat oikeudenmukaista oikeudenkäyntiä ja oikeudenmukaista menettelyä koskevien kansainvälisten määräysten selvä loukkaus. 23.3.2012

63. TAGHIPOUR Reza Syntymäpaikka: Maragheh (Iran) Syntymäaika: 1957 Sukupuoli: mies Iranin 11. parlamentin jäsen (Teheranin vaalipiiri). Ylimmän kyberavaruusneuvoston jäsen. Entinen Teheranin kaupunginvaltuuston jäsen. Entinen tiedotus- ja viestintäministeri (2009–2012). Tiedotusministerinä hän oli yksi internetin käytön ja myös kaikenlaisen viestinnän (erityisesti matkapuhelinten) sensuurista ja valvonnasta vastaavista korkeista viranomaisista. Kuulustelijat käyttävät poliittisten vankien henkilötietoja, postia ja viestejä heitä kuulustellessaan. Useaan otteeseen vuoden 2009 presidentinvaalien jälkeen ja katumielenosoitusten aikana matkapuhelin- ja tekstiviestiyhteydet katkaistiin, satelliittitelevisiokanavia häirittiin ja internetyhteydet katkaistiin paikallisesti tai ainakin niitä hidastettiin. 23.3.2012

64. KAZEMI Toraj Sukupuoli: mies EU:n luetteloon merkitsemän kyberpoliisin Teheranin osaston päällikkö kesäkuuhun 2020. Tässä ominaisuudessa hän ilmoitti kampanjasta hakkerien rekrytoimiseksi hallituksen palvelukseen tarkoituksena internetissä olevien tietojen valvonnan tehostaminen ja ”haitallisten” sivustojen vahingoittaminen. 23.3.2012

65. LARIJANI Sadeq Syntymäpaikka: Najaf (Irak) Syntymäaika: 1960 tai elokuu 1961 Sukupuoli: mies Sovintoneuvoston johtaja 29. päivästä joulukuuta 2018. Valvontaneuvoston entinen jäsen (syyskuuhun 2021). Oikeuslaitoksen entinen johtaja (vuosina 2009–2019). Oikeuslaitoksen johtajan on annettava suostumuksensa ja hyväksyttävä allekirjoituksellaan jokainen rangaistus, jonka perusteena on qisas (hyvitys), hodoud (rikos Jumalaa vastaan) ja ta’zirat (rikos valtiota vastaan). Tämä sisältää kuolemanrangaistukseen, raipparangaistukseen ja amputoimiseen johtavat tuomiot. Tältä osin hän on henkilökohtaisesti hyväksynyt allekirjoituksellaan monia kuolemanrangaistuksia, jotka ovat kansainvälisten normien kanssa ristiriidassa, mukaan lukien kivitykset, hirttoteloitukset, alaikäisten teloitukset ja julkiset teloitukset esimerkiksi niin, että vankeja on hirtetty sillalta tuhansien katsojien edessä. Näin ollen hän on vaikuttanut teloitusten suureen määrään. Hän on myös sallinut ruumiillisen rangaistuksen käsittävät tuomiot kuten amputaatiot ja hapon tiputtamisen tuomitun silmiin. Sen jälkeen kun Sadeq Larijani aloitti tehtävässään, poliittisten vankien, ihmisoikeuksien puolustajien ja vähemmistöihin kuuluvien mielivaltaiset pidätykset ovat lisääntyneet selvästi. Sadeq Larijani on myös vastuussa siitä, että oikeutta oikeudenmukaiseen oikeudenkäyntiin laiminlyödään systemaattisesti Iranin oikeusprosessissa. 23.3.2012

66. MIRHEJAZI Ali Sukupuoli: mies Kuuluu korkeimman johtajan sisäpiiriin, osavastuussa vuodesta 2009 lähtien harjoitetun mielenosoitusten tukahduttamisen suunnittelusta ja lähellä niitä tahoja, jotka ovat vastuussa mielenosoitusten tukahduttamisesta. Hän oli myös vastuussa yleisten levottomuuksien tukahduttamisen suunnittelusta joulukuussa 2017/2018 ja marraskuussa 2019. 23.3.2012

67. SAEEDI Ali Sukupuoli: mies Korkeimman johtajan poliittisen ideologian toimiston johtaja. Pasdaranin entisen korkeimman johtajan edustaja (1995–2020) oltuaan koko sitä edeltäneen uransa sotalaitoksen palveluksessa, tarkemmin sanoen Pasdaranin tiedustelupalvelussa. Tässä virallisessa tehtävässä hän oli korkeimman johtajan toimistosta tulevien, Pasdaranin sortokoneistolle osoitettujen määräysten keskeinen välittäjä. 23.3.2012

68. RAMIN Mohammad-Ali Syntymäpaikka: Dezful (Iran) Syntymäaika: 1954 Sukupuoli: mies Holokaustin maailmansäätiön pääsihteeri; säätiö perustettiin holokaustin maailmanlaajuisen kuvan tarkistamisesta vuonna 2006 järjestetyssä kansainvälisessä konferenssissa, jonka järjestämisestä Ramin vastasi Iranin hallituksen puolesta. Lehdistöasioiden varaministerinä hän oli keskeinen sensuurista vastaava henkilö joulukuuhun 2013 asti ja oli suoraan vastuussa useiden uudistusmielisten sanomalehtien (Etemad, Etemad-e Melli, Shargh jne.) lopettamisesta, riippumattoman uutistoimiston sulkemisesta ja toimittajien pelottelusta tai pidätyksistä. 23.3.2012

69. MORTAZAVI Seyyed Solat Syntymäpaikka: Farsan, Tchar Mahal-o-Bakhtiari (etelä) – (Iran) Syntymäaika: 1967 Sukupuoli: mies Iranin hallintoasioiden varapuheenjohtaja ja presidentin kanslian päällikkö 5. päivästä syyskuuta 2021. Suoraan korkeimman johtajan Khamenein alaisuudessa olleen Mostazafan Foundationin kiinteistöosaston johtaja 16. päivästä syyskuuta 2019 syyskuuhun 2021. Marraskuuhun 2019 asti Astan Qods Razavi -säätiön Teheranin toimipisteen johtaja. Iranin toiseksi suurimman kaupungin Mashhadin entinen pormestari; kaupungissa pannaan täytäntöön säännöllisesti julkisia teloituksia. Entinen poliittisten asioiden apulaissisäministeri, nimitetty vuonna 2009. Tässä ominaisuudessa hän oli vastuussa laillisten oikeuksiensa, sananvapaus mukaan lukien, puolesta puhuneisiin henkilöihin kohdistettujen tukahduttamistoimien johtamisesta. Nimitettiin myöhemmin Iranin vuoden 2012 parlamenttivaalien ja vuoden 2013 presidentinvaalien vaalilautakunnan johtajaksi. 23.3.2012

73. FARHADI Ali Sukupuoli: mies Oikeudellisten asioiden tarkastuslaitoksen ja Teheranin oikeusministeriön julkisen tarkastusosaston apulaispäällikkö. Entinen Karajin syyttäjä. Vastuussa vakavista ihmisoikeusloukkauksista, mukaan lukien toimiminen syyttäjänä oikeudenkäynneissä, joissa määrättiin kuolemanrangaistuksia. Hänen toimiessaan syyttäjänä Karajin alueella pantiin täytäntöön suuri määrä teloituksia. 23.3.2012

74. REZVANMA-NESH Ali Sukupuoli: mies Karajin maakunnan apulaissyyttäjä, Alborzin alue, vuosina 2010–2016. Vastuussa vakavista ihmisoikeusloukkauksista, mukaan lukien osallisuus alaikäisen teloitukseen. 23.3.2012

75. RAMEZANI Gholamhossein Sukupuoli: mies Vuodesta 2011 puolustusministeriön tiedustelupäällikkö; marraskuusta 2009 maaliskuuhun 2011: Pasdaranin tiedustelupalvelun komentaja; maaliskuusta 2008 marraskuuhun 2009: Pasdaranin tiedustelupalvelun apulaiskomentaja; huhtikuusta 2006 maaliskuuhun 2008: Pasdaranin suojelu- ja tiedustelupäällikkö. Osallinen sananvapauden tukahduttamiseen, mukaan lukien siten, että hänellä on yhteyksiä tahoihin, jotka ovat vastuussa bloggaajien/toimittajien pidätyksistä vuonna 2004, ja hänellä raportoidaan olleen rooli vaalien jälkeisten mielenosoitusten tukahduttamisessa vuonna 2009. 23.3.2012

76. SADEGHI Mohamed Sukupuoli: mies Eversti ja IRGC:n teknisen ja verkkotiedustelun apulaispäällikkö; vastuussa Pasradanin järjestäytyneen rikollisuuden analysointi- ja torjuntakeskuksesta. Vastuussa bloggaajien/toimittajien pidätyksistä ja kidutuksesta. 23.3.2012

77. JAFARI Reza Syntymäaika: 1967 Sukupuoli: mies Tuomareiden kurinpitotuomioistuimen neuvonantaja vuodesta 2012. ”Rikollisen verkkosisällön määrittämisestä vastaavan komitean” jäsen; kyseessä on nettisivujen ja sosiaalisen median sensuurista vastaava elin. Verkkorikoksia käsittelevän erityisen syyttäjäosaston entinen päällikkö vuosina 2007–2012. Oli vastuussa sananvapauden tukahduttamisesta, mukaan lukien bloggaajien ja toimittajien pidätykset, vangitsemiset ja syytteeseen asettamiset. Verkkorikosepäilyjen vuoksi pidätettyjä henkilöitä kohdeltiin kaltoin ja heidän oikeudenkäyntinsä olivat epäoikeudenmukaisia. 23.3.2012

78. RESHTE-AHMADI Bahram Sukupuoli: mies Pohjois-Teheranin yleisen tuomioistuimen tuomari. Teheranin yleisen syyttäjän toimiston entinen esimies. Teheranin maakunnan vankila-asioiden toimiston varapäällikkö. Teheranin entinen apulaissyyttäjä vuoteen 2013. Johti Evinin syytteeseenpanokeskusta. Vastuussa ihmisoikeuksien puolustajien ja poliittisten vankien oikeuksien epäämisestä, mukaan lukien vierailuoikeudet ja muut vankien oikeudet. 23.3.2012

79. RASHIDI AGHDAM Ali Ashraf Sukupuoli: mies Teheranin vankiloiden terveys-, rangaistus- ja koulutusasioiden apulaisjohtaja. Evinin vankilan entinen johtaja (2012–2015). Toimiessaan vankilan johtajana vankilaolot heikentyivät, ja raporteissa viitattiin vankien kaltoinkohtelun lisääntymiseen. Lokakuussa 2012 yhdeksän naispuolista vankia ryhtyi nälkälakkoon vastalauseena sille, että vanginvartijat rikkoivat heidän oikeuksiaan ja kohtelivat heitä väkivaltaisesti. 12.3.2013

80. KIASATI Morteza Sukupuoli: mies Teheranin vallankumoustuomioistuimen 54. jaoston ja Ahwazin vallankumoustuomioistuimen 4. jaoston tuomari, langettanut kuolemantuomiot neljälle arabitaustaiselle poliittiselle vangille: Taha Heidarian, Abbas Heidarian, Abd al-Rahman Heidarian (kolme veljestä) ja Ali Sharifi. Heidät pidätettiin, heitä kidutettiin ja heidät hirtettiin ilman asianmukaista oikeudenkäyntiä. Näihin tapauksiin sekä oikeusturvan puuttumiseen viitattiin ihmisoikeuksia Iranissa seuraavan YK:n erityisraportoijan 13. syyskuuta 2012 päivätyssä raportissa ja 22. elokuuta 2012 päivätyssä YK:n pääsihteerin Iran-raportissa. 12.3.2013

81. MOUSSAVI Seyed Mohammad Bagher Sukupuoli: mies Ahwazin vallankumoustuomioistuimen tuomari, 2. jaosto, langettanut 17. maaliskuuta 2012 kuolemantuomiot viidelle ahwazilaiselle arabitaustaiselle henkilölle: Mohammad Ali Amouri, Hashem Sha'bani Amouri, Hadi Rashedi, Sayed Jaber Alboshoka ja Sayed Mokhtar Alboshoka; tuomioiden perusteena ”kansallista turvallisuutta vaarantava toiminta” ja ”jumalanvastaiset rikokset”. Iranin korkein oikeus piti tuomiot ennallaan 9. tammikuuta 2013. Nämä viisi henkilöä pidätettiin ilman syytettä yli vuoden ajaksi, heitä kidutettiin ja heidät tuomittiin ilman asianmukaista oikeudenkäyntiä. 12.3.2013

82. SARAFRAZ, Mohammad (Dr) (alias Haj-agha Sarafraz) Syntymäpaikka: Teheran (Iran) Syntymäaika: noin 1963 Asuinpaikka: Teheran Sukupuoli: mies Ylimmän kyberavaruusneuvoston entinen jäsen. Iranin islamilaisen tasavallan yleisradioyhtiön (IRIB) entinen johtaja (2014–2016). IRIBin kansainvälisen osaston (World Service and Press TV) entisenä johtajana vastasi kaikista ohjelmia koskevista päätöksistä. Läheiset yhteydet valtion turvallisuusviranomaisiin. Hänen johdollaan Press TV on IRIBin rinnalla tehnyt yhteistyötä Iranin turvallisuuspalvelun ja syyttäjien kanssa ja lähettänyt vangituilta, mukaan lukien iranilais-kanadalaiselta toimittajalta ja elokuvantekijältä Maziar Baharilta, pakottamalla saatuja tunnustuksia viikko-ohjelmassa Iran Today. Ison-Britannian riippumaton radio- ja tv-alan sääntelyviranomainen OFCOM antoi Press TV:lle 100 000 punnan sakon Baharin tunnustuksen lähettämisestä vuonna 2011; tunnustus oli kuvattu vankilassa Baharin ollessa pakon alaisena. Sarafraz on näin ollen osallistunut oikeudenmukaista ja puolueetonta oikeudenkäyntiä koskevan oikeuden loukkaamiseen. 12.3.2013

83. JAFARI Asadollah Sukupuoli: mies Nykyisin Isfahanin yleinen syyttäjä. Tuossa asemassa hän määräsi kohdistamaan väkivaltaisia vastatoimia veden puutteen takia mieltään kaduilla osoittaneisiin marraskuussa 2021. Joidenkin raporttien mukaan Jafari on ilmoittanut erityisviraston perustamisesta tutkimaan pidätettyjä mielenosoittajia. Mazandaranin maakunnan entisenä syyttäjänä Jafari suositteli kuolemantuomion määräämistä tapauksissa, joissa hän toimi syyttäjänä; tämä johti useisiin, myös julkisiin, teloituksiin sekä olosuhteisiin, joissa kuolemantuomion langettaminen on kansainvälisten ihmisoikeuksien vastaista, myös siksi, että se on suhteeton ja liiallinen rangaistus. Jafari on ollut myös vastuussa laittomista pidätyksistä ja bahai-vankien oikeuksien loukkaamisesta alkaen pidättämisestä aina tiedustelupalvelun pidätyskeskuksen eristyssellissä pitämiseen. 12.3.2013

84. EMADI Hamid Reza (alias Hamidreza Emadi) Syntymäpaikka: Hamedan (Iran) Syntymäaika: noin 1973 Asuinpaikka: Teheran Työpaikka: Press TV:n päätoimipaikka, Teheran Sukupuoli: mies Press TV:n uutishuoneen johtaja. Entinen Press TV:n vanhempi tuottaja. Vastuussa vangeilta pakotettujen tunnustusten tuottamisesta ja lähettämisestä; vankeina on ollut toimittajia, poliittisia aktivisteja sekä kurdi- ja arabivähemmistöihin kuuluvia henkilöitä; loukannut kansainvälisesti tunnustettuja oikeuksia oikeudenmukaiseen ja puolueettomaan oikeudenkäyntiin. Ison-Britannian riippumaton radio- ja tv-alan sääntelyviranomainen OFCOM antoi Press TV:lle 100 000 punnan sakon iranilais-kanadalaisen toimittajan ja elokuvantekijän Maziar Baharin pakotetun tunnustuksen lähettämisestä vuonna 2011; tunnustus oli kuvattu vankilassa Baharin ollessa pakon alaisena. Kansalaisjärjestöt ovat raportoineet muistakin pakotettujen tunnustusten televisioinneista Press TV:n toimesta. Emadi on siten osallistunut oikeudenmukaista ja puolueetonta oikeudenkäyntiä koskevan oikeuden loukkaamiseen. 12.3.2013

85. HAMLBAR Rahim Sukupuoli: mies Tabrizin vallankumoustuomioistuimen 1. jaoston tuomari. Langettanut ankaria rangaistuksia azeri- etniseen vähemmistöön kuuluville ja työntekijöiden oikeuksien puolustajille ja syyttänyt heitä vakoilusta, kansallisen turvallisuuden vaarantamisesta, Iranin hallinnon vastaisesta propagandasta ja Iranin johtajan halventamisesta. Korkean profiilin tapaus oli oikeusjuttu, jossa hän langetti 20 vapaaehtoistyöntekijälle (Iranissa elokuussa 2012 tapahtuneen maanjäristyksen jälkeen) vankeusrangaistukset yrityksistä auttaa maanjäristyksen uhreja. Oikeus tuomitsi työntekijät ”kokoontumisesta ja yhteistoiminnasta rikosten tekemiseksi kansallista turvallisuutta vastaan”. 12.3.2013

86. MUSAVI-TABAR Seyyed Reza Syntymäpaikka: Jahrom (Iran) Syntymäaika: 1964 Sukupuoli: mies Shirazin vallankumouksellisen syyttäjälaitoksen entinen johtaja. Vastuussa poliittisten aktivistien, toimittajien, ihmisoikeuksien puolustajien, bahaiden ja mielipidevankien laittomista pidätyksistä ja pahoinpitelystä; heitä on ahdisteltu, kidutettu ja kuulusteltu, eikä heille ole myönnetty asianajajaa eikä asianmukaista oikeudenkäyntiä. Musavi-Tabar allekirjoitti oikeuden päätöksiä pahamaineisessa pidätyskeskuksessa nro 100 (miesvankila), mukaan lukien määräys pitää naispuolinen bahai-vanki Raha Sabet kolmen vuoden ajan eristyssellissä. 12.3.2013

87. KHORAMABADI Abdolsamad Sukupuoli: mies Oikeudellisen valvonnan apulaisjohtaja (13. lokakuuta 2018 alkaen). ”Rikollisen sisällön määrittämisen komission” entinen päällikkö; tämä hallituksen järjestö vastaa verkkosensuurista ja tietoverkkorikollisuudesta. Hänen johdollaan komissio määritteli ”tietoverkkorikollisuuden” niin väljästi, että hallituksen sopimattomaksi katsoman sisällön luominen ja julkaiseminen on kriminalisoitu. Hän oli vastuussa lukuisten opposition sivustojen, sähköisten sanomalehtien, blogien, ihmisoikeuksia puolustavien kansalaisjärjestöjen verkkosivujen sekä Googlen ja Gmailin sorrosta ja sulkemisesta syyskuun 2012 jälkeen. Hän ja komissio vaikuttivat aktiivisesti bloggaaja Sattar Beheshtin kuolemaan vankilassa marraskuussa 2012. Siten hänen johtamansa komissio oli suoraan vastuussa ihmisoikeuksien järjestelmällisestä loukkaamisesta, erityisesti yleisölle tarkoitettujen verkkosivustojen sulkemisesta ja suodattamisesta ja välillä myös internetyhteyden sulkemisesta kokonaan. 12.3.2013

88. SOLEIMANI Gholamreza Syntymäpaikka: Farsan (Iran) Syntymäaika: 1343 (iranilainen Hijri-kalenteri), 1964 tai 1965 (gregoriaaninen kalenteri) Kansalaisuus: iranilainen Sukupuoli: mies Asema: Islamilaisen vallankumouskaartin (IRGC) Basij-järjestön johtaja Gholamreza Soleimani on Basij-järjestön johtaja. Basij-järjestö harjoitti Iranissa marraskuun 2019 mielenosoitusten tukahduttamisessa voimankäyttöä, jossa kuoli ja loukkaantui aseettomia mielenosoittajia ja muita siviilejä monissa kaupungeissa eri puolilla maata. Basij-järjestön johtajana Gholamreza Soleimani on vastuussa mielenosoitusten väkivaltaisesta tukahduttamisesta ja vakavista ihmisoikeusloukkauksista Iranissa. 12.4.2021

89. SALAMI Hossein (alias SALAMI Hussain) Syntymäpaikka: Vaneshan, Golpayegan (Iran) Syntymäaika: 1339 (iranilainen Hijri-kalenteri), 1960 tai 1961 (gregoriaaninen kalenteri) Kansalaisuus: iranilainen Sukupuoli: mies Asema: Islamilaisen vallankumouskaartin (IRGC) komentaja Sotilasarvo: Kenraalimajuri Hossein Salami on ollut IRGC:n sekä siihen kuuluvien puolisotilaallisten Basij-joukkojen komentaja huhtikuusta 2019 lähtien sekä kansallisen turvallisuusneuvoston jäsen. IRGC:n vakituiset joukot sekä Basij-joukot harjoittivat Iranissa marraskuun 2019 mielenosoitusten tukahduttamisessa voimankäyttöä, jossa kuoli ja loukkaantui aseettomia mielenosoittajia ja muita siviilejä monissa kaupungeissa eri puolilla maata. Kansallisen turvallisuusneuvoston jäsenenä Hossein Salami osallistui istuntoihin, joissa on annettu määräykset kuolettavaan voimankäyttöön marraskuun 2019 mielenosoitusten tukahduttamiseksi. Hossein Salami on näin ollen vastuussa vakavista ihmisoikeusloukkauksista Iranissa. 12.4.2021

90. KARAMI Hassan Kansalaisuus: iranilainen Sukupuoli: mies Asema: Iranin poliisivoimien erityisyksiköiden komentaja Hassan Karami on Iranin poliisivoimien erityisyksiköiden komentaja. Erityisyksiköt harjoittivat Iranissa marraskuun 2019 mielenosoitusten tukahduttamisessa voimankäyttöä, jossa kuoli ja loukkaantui aseettomia mielenosoittajia ja muita siviilejä monissa kaupungeissa eri puolilla maata. Aseettomien mielenosoittajien ja muiden siviilien kuolemantapauksia ja vammoja aiheuttaneiden erityisyksiköiden komentajana Hassan Karami on vastuussa Iranissa tapahtuneista vakavista ihmisoikeusloukkauksista. 12.4.2021

91. PAKPOUR Mohammad (alias PAKPUR Mohammad) Syntymäpaikka: Arak (Iran) Syntymäaika: 1340 (iranilainen Hijri-kalenteri), 1961 (gregoriaaninen kalenteri) Kansalaisuus: iranilainen Sukupuoli: mies Asema: Islamilaisen vallankumouskaartin (IRGC) maavoimien komentaja Sotilasarvo: prikaatikenraali Mohammad Pakpour on ollut IRGC:n maavoimien komentaja maaliskuusta 2010. IRGC:n maavoimat harjoittivat Iranissa marraskuun 2019 mielenosoitusten tukahduttamisessa voimankäyttöä, jossa kuoli ja loukkaantui aseettomia mielenosoittajia ja muita siviilejä monissa kaupungeissa eri puolilla maata. IRGC:n maavoimien, jotka harjoittivat voimankäyttöä, jossa kuoli aseettomia mielenosoittajia ja muita siviilejä, komentajana Mohammad Pakpour on vastuussa Iranissa tapahtuneista vakavista ihmisoikeusloukkauksista. 12.4.2021

92. ASHTARI Hossein Syntymäpaikka: Isfahan (alias Esfahan, Ispahan) Kansalaisuus: iranilainen Sukupuoli: mies Asema: Iranin poliisivoimien komentaja Hossein Ashtari on ollut Iranin poliisivoimien komentaja maaliskuusta 2015 sekä on kansallisen turvallisuusneuvoston jäsen. Poliisivoimiin kuuluvat Emdad-yksiköt ja erityisyksiköt. Iranin tavalliset poliisijoukot, Emdad-yksiköt ja erityisyksiköt harjoittivat Iranissa marraskuun 2019 mielenosoitusten tukahduttamisessa voimankäyttöä, jossa kuoli ja loukkaantui aseettomia mielenosoittajia ja muita siviilejä monissa kaupungeissa eri puolilla maata. Hossein Ashtari osallistui kansallisen turvallisuusneuvoston jäsenenä istuntoihin, joissa on annettu määräykset kuolettavaan voimankäyttöön marraskuun 2019 mielenosoitusten tukahduttamiseksi. Hossein Ashtari on näin ollen vastuussa vakavista ihmisoikeusloukkauksista Iranissa. 12.4.2021

93. ZIAEI Gholamreza Sukupuoli: mies Asema: Evinin vankilan entinen johtaja; muiden pidätyskeskusten entinen johtaja Gholamreza Ziaei oli Evinin vankilan johtaja heinäkuun 2019 ja kesäkuun 2020 välisenä aikana, jolloin vankien jo ennestään ankarat olosuhteet heikentyivät entisestään. Naisvangeilta evättiin puhelinyhteys lapsiinsa. Poliittisten vankien sukulaisilta evättiin viikoittaiset vierailuajat, ja vierailut ovat olivat sallittuja vain kahden kuukauden välein. Vuoden 2009 mielenosoituksissa Ziaei oli vastuussa Kahrizakin pidätyskeskuksesta, jossa ainakin viisi Teheranin vuoden 2009 joukkomielenosoitusten yhteydessä pidätettyä henkilöä kuoli kidutuksen johdosta. Vuosina 2017–2019, ennen siirtymistään Evinin vankilan johtajaksi Teheranissa Ziaei toimi Rajaee Shahrin vankilan johtajana Karajissa Teheranin länsipuolella, missä poliittiset vangit ovat useaan otteeseen protestoineet pahoinpitelyjä ja epäinhimillisiä elinoloja vastaan. 12.4.2021

94. SHAHVARPOUR Hassan Syntymäpaikka: Safiabad, Dezfulista etelään, Khuzestan (Iran) Sukupuoli: mies Passin numero: 2001624001 (kansallisen henkilökortin nro) Asema: Islamilaiseen vallankumouskaartiin (IRGC) kuuluvien Khuzestanin provinssin Vali Asr -joukkojen komentaja Sotilasarvo: prikaatikenraali IRGC:n komentajana Khuzestanissa vuodesta 2009 toiminut Hassan Shahvarpour komensi joukkoja, jotka käyttivät marraskuun 2019 mielenosoitusten aikana Mahshahrin kaupungissa konekiväärejä mielenosoittajia ja muita siviilejä vastaan. Hänen komennossaan IRGC tulitti panssaroiduista ajoneuvoista konekivääreillä läheisille soille pakenevia mielenosoittajia surmaten 148 ihmistä. 12.4.2021